દાહોદ શહેરમાં સોમવારે પોતાની કચેરીમાં જ 31 હજાર રૂપિયાની લાંચ સ્વિકારતાં મામલતદાર અમદાવાદ એસીબીના હાથે રંગેહાથ ઝડપાઇ ગયા હતાં. જમીનમાં નામોની એન્ટ્રી માટે લાંચ માંગવામાં આવી હતી.જેમાં 95 હજાર રૂપિયા પહેલાં લઇ લીધા હતા જ્યારે 20 હજાર ખાતામાં નખાવ્યા હતા. રજા નામંજુર થઇ હોવાથી સોમવારે ઓફીસે આવતાં એસીબીની સફળ ટ્રેપથી ખળભળાટ મચી ગયો હતો. એસીબીએ મામલતદાર અને કમ્પ્યુટર ઓપરેટર સામે ગુનો દાખલ કર્યો હતો.